IZVAJALCEM ZDRAVSTVENE DEJAVNOSTI

IZVAJALCEM REŠEVALNIH PREVOZOV

 0072-9/2019-DI/4

 Datum: 13. 7. 2020

**Zadeva:** Reševalni prevoz – dopolnitev navodila

Obveščamo vas, da je bilo Navodilo za uveljavljanje pravice zavarovanih oseb do prevoza z reševalnimi in drugimi vozili v obveznem zdravstvenem zavarovanju dopolnjeno. Po novem ima zdravnik, ki izda Nalog za prevoz (Nalog), možnost, da Nalog pošlje neposredno izvajalcu prevoza po elektronski pošti v datoteki, ki je zaščitena z geslom (zaradi ustrezne varnosti osebnih podatkov), o čemer obvesti zavarovano osebo. Pristojni zdravnik torej ni dolžan Naloga posredovati na navedeni način, saj je od konkretne situacije odvisno, ali se bo tega načina pošiljanja Naloga poslužil, ali pa ne. S tem se daje možnost pristojnemu zdravniku, da izda listino brez fizične prisotnosti pacienta, ko ta po oceni zdravnika ni potrebna (npr. gre za nepokretno zavarovano osebo, ki nima svojcev, da bi lahko prevzeli Nalog). Smiselnost navedenega načina pošiljanja Naloga se je še posebej izkazala v času epidemije, ko je bilo potrebno omejiti fizične stike med zdravstvenim osebjem in pacientom. Tudi sicer je ta način velikokrat bolj prijazen do pacienta, saj mu ni potrebno zgolj zaradi izdaje Naloga obiskati zdravnika (če ta oceni, da lahko listino izda brez prisotnosti pacienta - le na podlagi obstoječe dokumentacije). S tem se tudi zmanjšuje število obiskov pri zdravnikih, kar omogoča boljšo racionalizacijo njegovega delovnega časa.

Zavod za zdravstveno zavarovanje Slovenije